கேள்வி: மெகாரா - வரலாறு பற்றி தகவல் சொல்.
பதில்: கொரிந்தியாவுக்கு சற்று வடமேற்கே மெகாரா அமைந்துள்ளது. ஸ்பாட்டா, ஏதன்ஸ் ஆகிய நகர அரசுகளுக்கு இடையில் அடிக்கடி ஏற்பட்டுவந்த மோதல்களில் இது அகப்பட்டு தவித்தது. கி.மு. ஏழாம், ஆறாம் நூற்றாண்டுகளில் மெகாரா உன்னதமான நிலையில் இருந்ததாக அறியப்படுகிறது. மெகாராவின் இரண்டு பக்கமும் கடல் இருந்த காரணத்தால் சுங்கவரியினால் மிகுந்த வருவாய் ஈட்டியது. வடக்கே பைசாந்தியம், மேற்கே கிசிலி போன்ற இடங்களில் பல வணிக மையங்களை ஏற்படுத்தி அதன் வழியாக தன் செல்வ நிலையை உயர்த்திக் கொண்டது. நாட்டில் செல்வம் பெருகினாலும், அது ஒரு சிலரிடமே தேங்கியது. இதனால் சமுதாய ஏற்றத் தாழ்வுகள் பெருகியது. ஏழைகள் மெகாராவின் தியாஜெனீஸ் என்பவரின் தலைமையில் கி.மு. 630 இல் புரட்சியில் ஈடுபட்டு வெற்றிபெற்றனர். இதன்முடிவில் நாட்டின் ஆட்சியாளராக தியாஜெனீஸ் பொறுப்பேற்றார். அவர் ஒரு தலைமுறை வரை நாட்டை ஆண்டர். இவருக்குப் பிறகு சிலமுறை ஏழை பணக்காரர்களுக்கு இடையிலான கலகங்கள் ஏற்பட்டன.